A4-0174/97

Πρόταση οδηγίας του Συμβουλίου η οποία τροποποιεί την οδηγία 94/58/ΕΚ σχετικά με το ελάχιστο επίπεδο εκπαίδευσης των ναυτικών (COM(96)0470 - C4-0550/96 - 96/0240(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Πρόταση οδηγίας του Συμβουλίου η οποία τροποποιεί την Οδηγία 94/58/ΕΚ σχετικά με το ελάχιστο επίπεδο εκπαίδευσης των ναυτικών

>Κείμενο μετά την ψηφοφορία στο ΕΚ>

Πρόταση οδηγίας του Συμβουλίου η οποία αντικαθιστά την Οδηγία 94/58/ΕΚ σχετικά με το ελάχιστο επίπεδο εκπαίδευσης των ναυτικών

(Τροπολογία 2)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι για λόγους σαφήνειας και νομικής βεβαιότητας η οδηγία του Συμβουλίου 94/58/ΕΚ αντικαθίσταται από την παρούσα οδηγία, προκειμένου να αποτελέσει ένα ενιαίο, κωδικοποιημένο κείμενο[semigr ]

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι, για τη βελτίωση της ασφάλειας στη θάλασσα, τα κράτη μέλη πρέπει να αναγνωρίζουν μόνο τα πιστοποιητικά επαρκούς επιπέδου κατάρτισης που εκδίδονται από τα συμβαλλόμενα μέρη της σύμβασης STCW, ή εξ ονόματός τους, τα οποία έχει αναγνωριστεί από την Επιτροπή Θαλάσσιας Ασφάλειας του Διεθνούς Θαλασσίου Οργανισμού (IMO) ότι αποδεδειγμένα έδιναν και συνεχίζουν να δίνουν πλήρη και ολοκληρωμένη ισχύ στις διατάξεις της προαναφερθείσας σύμβασης[semigr ]

(Τροπολογία 4)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι τα κράτη μέλη μπορούν κατ' εφαρμογήν του άρθρου 2 της παρούσας οδηγίας να θεσπίσουν υψηλότερα ελάχιστα πρότυπα από αυτά που επιβάλλει η παρούσα οδηγία[semigr ]

(Τροπολογία 5)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

ότι τα πρότυπα εκπαίδευσης για τη χορήγηση πιστοποιητικών επαγγελματικής ικανότητας προς τους ναυτικούς ποικίλλουν ανάλογα με το κράτος μέλος[semigr ] ότι η διαφοροποίηση αυτή των εθνικών νομοθεσιών στον τομέα εκπαίδευσης που καλύπτεται από την παρούσα οδηγία δεν διασφαλίζει το συνεκτικό επίπεδο εκπαίδευσης που απαιτείται προς το συμφέρον της ασφάλειας στη θάλασσα[semigr ]

(Τροπολογία 6)

Αιτιολογική σκέψη 5γ (νέα)

>Κείμενο μετά την ψηφοφορία στο ΕΚ>

ότι η αμοιβαία αναγνώριση διπλωμάτων και πιστοποιητικών που προβλέπεται από τις οδηγίες για τα γενικά συστήματα δεν διασφαλίζει πάντοτε ένα τυποποιημένο επίπεδο κατάρτισης για όλους τους ναυτικούς που υπηρετούν σε πλοία που φέρουν τη σημαία ενός κράτους μέλους[semigr ] ότι, ωστόσο, τούτο έχει ζωτική σημασία για την ασφάλεια στη θάλασσα[semigr ]

(Τροπολογία 7)

Αιτιολογική σκέψη 5δ (νέα)

>Κείμενο μετά την ψηφοφορία στο ΕΚ>

ότι πρέπει να υπάρξει σε επίπεδο ΕΕ μια πολιτική για την προσέλκυση νέων στο επάγγελμα του ναυτικού, καθώς και η δημιουργία ενός ευρωπαϊκού ιδρύματος για την κατάρτιση των ναυτικών, στοιχείο ουσιαστικό για την προώθηση της ασφάλειας στη θάλασσα, το οποίο θα προσφέρει υψηλά καταρτισμένους ναυτικούς για τη ναυσιπλοΐα εν γένει[semigr ] ότι ένα τέτοιο πρόγραμμα δράσης θα πρέπει να καταρτισθεί το συντομότερο δυνατόν[semigr ]

(Τροπολογία 8)

Έκτη αιτιολογική σκέψη

>Αρχικό κείμενο>

ότι έπρεπε να υπάρξει μια περίοδος αναμονής για την προετοιμασία της πρότασης που απαιτείται από το άρθρο 9 παράγραφος 3 της οδηγίας του Συμβουλίου 94/58/ΕΚ, ώστε να εγκριθεί στην Συνδιάσκεψη ΙΜΟ στις 26 Ιουνίου - 7 Ιουλίου 1995 η αναθεωρημένη σύμβαση STCW, η οποία, μεταξύ άλλων, εισάγει διατάξεις που αφορούν την αναγνώριση των πιστοποιητικών σε διεθνές επίπεδο[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 2, ΠΑΥΛΑ 6α (νέα)

Άρθρο 4, σημείο ιγ) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

- Το σημείο ιγ) αντικαθίσταται από το ακόλουθο κείμενο:

(ιγ) «πλοίο που φέρει τη σημαία κράτους μέλους» το πλοίο που είναι νηολογημένο σε κράτος μέλος και φέρει τη σημαία κράτους μέλους σύμφωνα με τη νομοθεσία του. Πλοία τα οποία δεν ανταποκρίνονται σ'αυτό τον ορισμό εξομοιώνονται προς τα πλοία που φέρουν τη σημαία τρίτης χώρας[semigr ]

(Τροπολογία 10)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 4α (νέο) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

2α. Προστίθεται το άρθρο 4α:

«Άρθρο 4α

Κώδικας STCW

>Κείμενο μετά την ψηφοφορία στο ΕΚ>

1. Οι διατάξεις του μέρους Α του κώδικα STCW, όπως ισχύουν κατά τη στιγμή της έγκρισης της παρούσας οδηγίας, και προκειμένου να δώσουν ισχύ στις διατάξεις της παρούσας οδηγίας, τίθενται σε ισχύ για όλα τα κράτη μέλη κατά την ίδια ημερομηνία και κατά τον ίδιο τρόπο με τον οποίο τίθεται σε ισχύ η παρούσα οδηγία.

>Κείμενο μετά την ψηφοφορία στο ΕΚ>

2. Οι κατευθυντήριες γραμμές που περιέχονται στο μέρος Β του κώδικα STCW λαμβάνονται υπόψη από όλα τα κράτη μέλη κατά την ημερομηνία έναρξης ισχύος της παρούσας οδηγίας.»

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5α, παράγραφος 1 (Οδηγία 94/58/ΕΚ)

>Αρχικό κείμενο>

1. Τα κράτη μέλη μπορούν να εισάγουν χαμηλότερα πρότυπα κατάρτισης από αυτά που προβλέπονται σε αυτή την οδηγία όσον αφορά τους παράκτιους πλόες. Εάν συμβεί αυτό, δεν θα επιβάλλουν απαιτήσεις εκπαίδευσης, πείρας ή πιστοποιητικών σε ναυτικούς που υπηρετούν σε πλοία που δικαιούνται να φέρουν τη σημαία άλλου κράτους μέλους και απασχολούνται σε τέτοιους πλόες, κατά τρόπο ώστε να καθιστά τις απαιτήσεις για τους ναυτικούς αυτούς αυστηρότερες αυτών που επιβάλλονται στους ναυτικούς που υπηρετούν σε πλοία δικαιούμενα να φέρουν τη σημαία του. Σε καμία περίπτωση οποιοδήποτε κράτος μέλος δεν θα επιβάλλει απαιτήσεις σε ναυτικούς που υπηρετούν σε πλοία δικαιούμενα να φέρουν τη σημαία άλλου κράτους μέλους καθ'υπέρβαση των προβλεπόμενων από την οδηγία για τα πλοία τα οποία δεν απασχολούνται σε παράκτιους πλόες.

>Κείμενο μετά την ψηφοφορία στο ΕΚ>

1. Τα κράτη μέλη μπορούν να εισάγουν, εξαιρέσεις από τα πρότυπα κατάρτισης και εκπαίδευσης που προβλέπονται στην παρούσα οδηγία όσον αφορά τους παράκτιους πλόες, κατ´ εφαρμογήν του κανονισμού II/3 της Σύμβασης STCW και επιπροσθέτως προς αυτόν, Εάν συμβεί αυτό, δεν θα επιβάλλουν απαιτήσεις εκπαίδευσης, πείρας ή πιστοποιητικών σε ναυτικούς που υπηρετούν σε πλοία που δικαιούνται να φέρουν τη σημαία άλλου κράτους μέλους και απασχολούνται σε τέτοιους πλόες, κατά τρόπο ώστε να καθιστά τις απαιτήσεις για τους ναυτικούς αυτούς αυστηρότερες αυτών που επιβάλλονται στους ναυτικούς που υπηρετούν σε πλοία δικαιούμενα να φέρουν τη σημαία του. Σε καμία περίπτωση οποιοδήποτε κράτος μέλος δεν θα επιβάλλει απαιτήσεις σε ναυτικούς που υπηρετούν σε πλοία δικαιούμενα να φέρουν τη σημαία άλλου κράτους μέλους καθ'υπέρβαση των προβλεπόμενων από την οδηγία για τα πλοία τα οποία δεν απασχολούνται σε παράκτιους πλόες.

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5α, παράγραφος 4 (Οδηγία 94/58/ΕΚ)

>Αρχικό κείμενο>

4. Τα κράτη μέλη, προτού αποφασίσουν για τον καθορισμό των παράκτιων πλόων και των συνθηκών εκπαίδευσης και κατάρτισης που απαιτούνται σύμφωνα με τις απαιτήσεις αυτού του άρθρου, θα ανακοινώσουν στην Επιτροπή τις λεπτομέρειες των διατάξεων που σκοπεύουν να υιοθετήσουν. Αυτές οι συνθήκες υιοθετούνται από τα κράτη μέλη, μόνον εφόσον εγκριθούν σύμφωνα με τη διαδικασία που περιγράφεται στο άρθρο 13.

>Κείμενο μετά την ψηφοφορία στο ΕΚ>

4. Τα κράτη μέλη, κατά τη λήψη απόφασης για τον καθορισμό των παράκτιων πλόων και των συνθηκών εκπαίδευσης και κατάρτισης που απαιτούνται σύμφωνα με τις απαιτήσεις αυτού του άρθρου, θα ανακοινώσουν στην Επιτροπή τις λεπτομέρειες των διατάξεων που σκοπεύουν να υιοθετήσουν.

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5β, παράγραφος 4 (Οδηγία 94/58/ΕΚ)

>Αρχικό κείμενο>

4. Τα κράτη μέλη, στην δικαιοδοσία των οποίων βρίσκεται οποιαδήποτε εταιρεία ή πρόσωπο για το οποίο υπάρχουν σαφείς ενδείξεις ότι ευθύνεται ή γνωρίζει οποιαδήποτε μη συμμόρφωση προς την οδηγία, όπως καθορίζεται στην παράγραφο 3, θα επεκτείνει τη συνεργασία του με οποιοδήποτε κράτος μέλος, υποκείμενο σε αμοιβαία συνεργασία, ή τρίτη χώρα η οποία θα το ενημερώσει για τις προθέσεις της να κινήσεις δικαστικές διαδικασίες υπό τη δικαιοδοσία της.

>Κείμενο μετά την ψηφοφορία στο ΕΚ>

4. Τα κράτη μέλη, στην δικαιοδοσία των οποίων βρίσκεται οποιαδήποτε εταιρεία ή πρόσωπο για το οποίο υπάρχουν σαφείς ενδείξεις ότι ευθύνεται ή γνωρίζει οποιαδήποτε μη συμμόρφωση προς την οδηγία, όπως καθορίζεται στην παράγραφο 3, θα επεκτείνει τη συνεργασία του με οποιοδήποτε κράτος μέλος ή τρίτη χώρα, η οποία θα το ενημερώσει για τις προθέσεις της να κινήσεις δικαστικές διαδικασίες υπό τη δικαιοδοσία της.

(Τροπολογία 14)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5γ, παράγραφος 4 (Οδηγία 94/58/ΕΚ)

>Αρχικό κείμενο>

4. Τα κράτη μέλη, εφαρμόζοντας τις διατάξεις αυτού του άρθρου, θα λάβουν υπόψη τις διατάξεις του τμήματος Β-I/8 του κώδικα STCW.

>Κείμενο μετά την ψηφοφορία στο ΕΚ>

4. Τα κράτη μέλη, εφαρμόζοντας τις διατάξεις αυτού του άρθρου, θα λάβουν υπόψη τις συστάσεις του τμήματος Β-I/8 του κώδικα STCW.

(Τροπολογία 15)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5δ, παράγραφος 1(οδηγία 94/58/ΕΚ)

>Αρχικό κείμενο>

1. Τα κράτη μέλη θα θεσπίσουν πρότυπα όσον αφορά την ικανότητα από ιατρικής απόψεως των ναυτικών, ειδικά όσον αφορά την όραση και την ακοή.

>Κείμενο μετά την ψηφοφορία στο ΕΚ>

1. Τα κράτη μέλη θα θεσπίσουν πρότυπα όσον αφορά την ικανότητα από ιατρικής απόψεως των ναυτικών, ειδικά όσον αφορά την όραση και την ακοή, ανάλογα με τις λειτουργίες, τις ευθύνες ή τα καθήκοντα που καλούνται να εκτελέσουν.

(Τροπολογία 16)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5δ, παράγραφος 2 (Οδηγία 94/58/ΕΚ)

>Αρχικό κείμενο>

2. Τα κράτη μέλη θα πρέπει να διασφαλίσουν ότι τα πιστοποιητικά χορηγούνται μόνο σε υποψήφιους που πληρούν τις απαιτήσεις του παρόντος άρθρου.

>Κείμενο μετά την ψηφοφορία στο ΕΚ>

2. Τα κράτη μέλη θα πρέπει να διασφαλίσουν ότι τα πιστοποιητικά χορηγούνται μόνο σε υποψήφιους που πληρούν τις απαιτήσεις του παρόντος άρθρου και των σχετικών διατάξεων της σύμβασης STCW.

(Τροπολογία 17)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5δ, παράγραφος 4, σημείο β) (Οδηγία 94/58/ΕΚ)

>Αρχικό κείμενο>

β) να παρέχουν πληροφορίες για τη νομική κατάσταση τέτοιων πιστοποιητικών, θεωρήσεων και απαλλαγών σε άλλα κράτη μέλη ή, υποκείμενα σε αμοιβαίες σχέσεις, σε τρίτες χώρες και εταιρείες που απαιτούν επιβεβαίωση της αυθεντικότητας και της εγκυρότητας των πιστοποιητικών τα οποία καταθέτουν σε αυτές ναυτικοί που θέλουν να αναγνωριστούν τα πιστοποιητικά τους στο πλαίσιο των διατάξεων του άρθρου 9 ή να απασχοληθούν σε εμπορικά πλοία.

>Κείμενο μετά την ψηφοφορία στο ΕΚ>

β) να παρέχουν πληροφορίες για τη νομική κατάσταση τέτοιων πιστοποιητικών, θεωρήσεων και απαλλαγών σε άλλα κράτη μέλη ή σε τρίτες χώρες και εταιρείες που απαιτούν επιβεβαίωση της αυθεντικότητας και της εγκυρότητας των πιστοποιητικών τα οποία καταθέτουν σε αυτές ναυτικοί που θέλουν να αναγνωριστούν τα πιστοποιητικά τους στο πλαίσιο των διατάξεων του άρθρου 9 ή να απασχοληθούν σε εμπορικά πλοία.

(Τροπολογία 19)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5ζ, παράγραφος 1, σημείο εα) (νέο) (οδηγία 94/58/ΕΚ)

>Κείμενο μετά την ψηφοφορία στο ΕΚ>

εα) οι ώρες έναρξης των ταξιδίων λαμβάνουν υπόψη τις απαιτήσεις του άρθρου 5θ σχετικά με την ικανότητα προς εκτέλεση καθηκόντων.

(Τροπολογία 18)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5ζ, παράγραφος 2α (νέα) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

2α. Κάθε εργοδότης που απασχολεί ναυτικούς σε οποιοδήποτε τόπο εργασίας στην επικράτεια των κρατών μελών της Ευρωπαϊκής Ένωσης, θα πρέπει να συμμορφούται με τις διατάξεις που αφορούν την υγεία και την ασφάλεια των εργαζομένων, όπως ορίζονται στην κοινοτική καθώς και σε κάθε εθνική νομοθεσία για την υγεία και την ασφάλεια[semigr ]

(Τροπολογία 20)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5θ, παράγραφος 4 (οδηγία 94/58/ΕΚ)

>Αρχικό κείμενο>

4. Οι απαιτήσεις περιόδου ανάπαυσης των παραγράφων 1 και 2 δεν ακολουθούνται σε περίπτωση κινδύνου ή γυμνασίων ή οποιωνδήποτε άλλων περιπτώσεων όπου το προβάδισμα έχει ο χειρισμός του πλοίου.

>Κείμενο μετά την ψηφοφορία στο ΕΚ>

4. Οι απαιτήσεις περιόδου ανάπαυσης των παραγράφων 1 και 2 δεν ακολουθούνται σε περίπτωση κινδύνου ή γυμνασίων ή οποιωνδήποτε άλλων περιπτώσεων όπου το προβάδισμα έχει ο χειρισμός του πλοίου, ήτοι βασικών εργασιών καταστρώματος που δεν μπορούν να αναβληθούν για περιβαλλοντικούς λόγους ή λόγους ασφάλειας ή που δεν μπόρεσαν λογικά να προβλεφθούν κατά την έναρξη του πλου.

(Τροπολογία 22)

ΑΡΘΡΟ 1, ΠΑΡΑΓΡΑΦΟΣ 4, ΤΡΙΤΗ ΠΑΥΛΑ

Άρθρο 7, παράγραφος 2, σημείο γ) (Οδηγία 94/58/ΕΚ)

>Αρχικό κείμενο>

γ) οι εκπαιδευτές, επόπτες και αξιολογητές είναι αναλόγως εκπαιδευμένοι για τη συγκεκριμένη αρμοδιότητά τους και διαθέτουν όλα τα απαραίτητα επαγγελματικά προσόντα για τους συγκεκριμένους τύπους και επίπεδα εκπαίδευσης ή αξιολόγησης της ικανότητας των ναυτικών είτε επί του πλοίου είτε στην ξηρά.

>Κείμενο μετά την ψηφοφορία στο ΕΚ>

γ) οι εκπαιδευτές, επόπτες και αξιολογητές πρέπει να διαθέτουν πιστοποιητικό ικανότητας και να είναι αναλόγως εκπαιδευμένοι για τη συγκεκριμένη αρμοδιότητά τους και διαθέτουν όλα τα απαραίτητα επαγγελματικά προσόντα για τους συγκεκριμένους τύπους και επίπεδα εκπαίδευσης ή αξιολόγησης της ικανότητας των ναυτικών είτε επί του πλοίου είτε στην ξηρά.

(Τροπολογία 23)

ΑΡΘΡΟ 1, ΠΑΡΑΓΡΑΦΟΣ 4α (νέα)

Άρθρο 8, παράγραφος (Οδηγία 94/58/ΕΚ)

>Κείμενο μετά την ψηφοφορία στο ΕΚ>

4α) Στο άρθρο 8, η παράγραφος 1 αντικαθίσταται από το ακόλουθο κείμενο:

>Κείμενο μετά την ψηφοφορία στο ΕΚ>

"1. με την επιφύλαξη των διατάξεων της παραγράφου 2 και της παραγράφου 4, επί όλων των πλοίων που φέρουν τη σημαία ενός κράτους μέλους, υπάρχει ανά πάσα στιγμή η δυνατότητα αποτελεσματικής προφορικής επικοινωνίας στον τομέα της ασφάλειας μεταξύ όλων των μελών της εταιρείας του πλοίου, ιδίως σε ό,τι αφορά την ορθή και έγκαιρη λήψη και κατανόηση μηνυμάτων και οδηγιών.»

(Τροπολογία 24)

ΑΡΘΡΟ 1, ΠΑΡΑΓΡΑΦΟΣ 4β (νέα)

Άρθρο 8, παράγραφος 1α (νέα) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

4β. Στο άρθρο 8, προστίθεται η ακόλουθη παράγραφος 1α:

"1α. Επί κάθε επιβατηγού πλοίου στο οποίο εφαρμόζεται η σύμβαση SOLAS, για να διασφαλισθεί αποτελεσματικότητα του πληρώματος σε θέματα ασφάλειας, καθιερώνεται γλώσσα εργασίας και καταχωρίζεται στο ημερολόγιο του πλοίου. Η εταιρεία ή, ενδεχομένως, ο πλοιοκτήτης καθορίζει την κατάλληλη γλώσσα εργασίας. Κάθε ναυτικός θα πρέπει να μπορεί να καταλαβαίνει και, όταν χρειάζεται, να δίνει παραγγέλματα και οδηγίες και να ανακοινώνει πληροφορίες στη γλώσσα αυτή.

Εάν η γλώσσα εργασίας δεν είναι επίσημη γλώσσα του κράτους του οποίου τη σημαία δικαιούται να φέρει το πλοίο, όλα τα σχέδια και οι κατάλογοι που χρειάζεται να τοιχοκολληθούν πρέπει να περιέχουν μετάφραση στη γλώσσα εργασίας.»

(Τροπολογία 25)

ΑΡΘΡΟ 1, ΠΑΡΑΓΡΑΦΟΣ 4γ (νέα)

Άρθρο 8, παράγραφοι 3 και 4 (νέες) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

4γ) Στο άρθρο 8, οι παράγραφοι 3 και 4 αντικαθίστανται από το ακόλουθο κείμενο:

"3. Επί των δεξαμενοπλοίων που μεταφέρουν πετρέλαιο, χημικά και υγραέριο και τα οποία φέρουν τη σημαία ενός κράτους μέλους, ο πλοίαρχος, οι αξιωματικοί και οι ναύτες είναι σε θέση να επικοινωνήσουν μεταξύ τους σε μια κοινή γλώσσα ή κοινές γλώσσες εργασίας.

>Κείμενο μετά την ψηφοφορία στο ΕΚ>

4. Κατά τη διεξαγωγή κρατικού λιμενικού ελέγχου σύμφωνα με τις διατάξεις της οδηγίας 95/21/ΕΚ, τα κράτη μέλη ελέγχουν εάν το παρόν άρθρο εφαρμόζεται επίσης και από τα πλοία που φέρουν τη σημαία ενός κράτους που δεν είναι κράτος μέλος.»

(Τροπολογία 26)

ΑΡΘΡΟ 1, ΠΑΡΑΓΡΑΦΟΣ 5

Άρθρο 9, παράγραφος 3, σημείο α), στοιχείο 1, υποστοιχείο v), τρίτη παύλα

(Οδηγία 94/58/ΕΚ)

>Αρχικό κείμενο>

- έχει ολοκληρώσει ένα εγκεκριμένο μάθημα προσομοιωτή Βοήθειας Αυτόματου Πηδαλίου Ραδιοεπικοινωνίας (ARPA), εάν η αναγνώριση που βεβαιώνει τη θεώρηση είναι έγκυρη για υπηρεσία σε πλοία με εξαρτισμό ARPA

>Κείμενο μετά την ψηφοφορία στο ΕΚ>

- για υπηρεσίες που το ζητούν, έχει ολοκληρώσει ένα εγκεκριμένο μάθημα προσομοιωτή Βοήθειας Αυτόματου Πηδαλίου Ραδιοεπικοινωνίας (ARPA), εάν η αναγνώριση που βεβαιώνει τη θεώρηση είναι έγκυρη για υπηρεσία σε πλοία με εξαρτισμό ARPA

(Τροπολογία 27)

ΑΡΘΡΟ 1, ΠΑΡΑΓΡΑΦΟΣ 5

Άρθρο 9, παράγραφος 3, σημείο α), στοιχείο 2, υποστοιχείο i), πρώτη παύλα

(Οδηγία 94/58/ΕΚ)

>Αρχικό κείμενο>

- κτίρια και εγκαταστάσεις που παρέχουν ένα περιβάλλον διδασκαλίας, μελέτης και μάθησης κατάλληλο για τη διεξαγωγή των εγκεκριμένων προγραμμάτων και μαθημάτων ναυτικής εκπαίδευσης και κατάρτισης,

>Κείμενο μετά την ψηφοφορία στο ΕΚ>

- εγκαταστάσεις που παρέχουν ένα περιβάλλον διδασκαλίας, μελέτης και μάθησης κατάλληλο για τη διεξαγωγή των εγκεκριμένων προγραμμάτων και μαθημάτων ναυτικής εκπαίδευσης και κατάρτισης,

(Τροπολογία 28)

ΑΡΘΡΟ 1, ΠΑΡΑΓΡΑΦΟΣ 5

Άρθρο 9, παράγραφος 3, σημείο α) στοιχείο 3α (νέο) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

"3α. Η πλήρης συμμόρφωση με τα κριτήρια και τις απαιτήσεις που αναφέρονται στις παραγράφους 1, 2 και 3 του παρόντος άρθρου υπάγεται στην αποκλειστική αρμοδιότητα της τρίτης χώρας έκδοσης των πιστοποιητικών. Αν η αναγνώριση των πιστοποιητικών αυτών χορηγείται από το κράτος μέλος που είναι το κράτος της σημαίας, χρησιμοποιούνται όλα τα αναγκαία μέσα για να διασφαλιστεί ότι το συμβαλλόμενο μέρος έκδοσης του πιστοποιητικού συμμορφούται με τη σύμβαση STCW.

(Τροπολογία 29)

ΑΡΘΡΟ 1, ΠΑΡΑΓΡΑΦΟΣ 5α

Άρθρο 9α (νέο) (Οδηγία 94/58/ΕΚ)

>Κείμενο μετά την ψηφοφορία στο ΕΚ>

5α) Προστίθεται το ακόλουθο άρθρο 9α:

«Άρθρο 9α

Τα κράτη μέλη λαμβάνουν τα κατάλληλα μέτρα και επιβάλλουν τα κατάλληλα πρόστιμα σε περίπτωση που οι αρμόδιες λιμενικές αρχές των κρατών μελών διαπιστώσουν κατά τη διάρκεια επιθεώρησης ότι οι πλοίαρχοι, αξιωματικοί και ναύτες δεν είναι σε θέση να παράσχουν απόδειξη της επαγγελματικής ικανότητας για τα καθήκοντα που τους έχουν ανατεθεί όσον αφορά την ασφάλεια του πλοίου και την αποτροπή της ρύπανσης του περιβάλλοντος.»

(Τροπολογία 30)

ΑΡΘΡΟ 1, ΠΑΡΑΓΡΑΦΟΣ 6

Άρθρο 10α, παράγραφος 3, παύλα 2α (νέα) (οδηγία 94/58/ΕΚ)

>Κείμενο μετά την ψηφοφορία στο ΕΚ>

- πλοηγός ή λιμενική αρχή έχει ενημερώσει την αρμόδια αρχή ότι υπάρχουν ελλείψεις όσον αφορά το πλήρωμα που ενδέχεται να θέσουν σε κίνδυνο την ασφαλή πλοήγηση ή την ασφάλεια του πλοίου.

(Τροπολογία 31)

ΑΡΘΡΟ 1, ΠΑΡΑΓΡΑΦΟΣ 7

Άρθρο 12, παράγραφος 1 (Οδηγία 94/58/ΕΚ)

>Κείμενο μετά την ψηφοφορία στο ΕΚ>

7. Το άρθρο 12 αντικαθίσταται από το ακόλουθο κείμενο:

"1. Η παρούσα οδηγία μπορεί να τροποποιηθεί σύμφωνα με τη διαδικασία που καθορίζεται στο άρθρο 13, ώστε να εφαρμοστούν, για τους σκοπούς της παρούσας οδηγίας, τυχόν μεταγενέστερες τροποποιήσεις στους διεθνείς κώδικες και συμβάσεις που αναφέρονται στο άρθρο 4 στοιχεία ιστ, ιζ), ιη), κα), κγ), κδ) και κε) οι οποίες θα έχουν ήδη τεθεί σε ισχύ.

>Κείμενο μετά την ψηφοφορία στο ΕΚ>

2. Η παρούσα οδηγία μπορεί επίσης να τροποποιηθεί σύμφωνα με τη διαδικασία που καθορίζεται στο άρθρο 189 Γ της Συνθήκης, σε διάστημα 5 ετών, προκειμένου να ανταποκρίνεται, για τους σκοπούς της παρούσας οδηγίας, στο αποτέλεσμα και τις συστάσεις μιας αξιολόγησης επί των διαδικασιών και των κριτηρίων για την αναγνώριση πιστοποιητικών τρίτων χωρών που αναφέρονται στο άρθρο.

>Κείμενο μετά την ψηφοφορία στο ΕΚ>

3. Μετά την έγκριση νέων πράξεων ή πρωτοκόλλων της σύμβασης STCW που αναφέρεται στο άρθρο 4 στοιχείο κγ) ή στον κώδικα STCW, το Συμβούλιο, σύμφωνα με το άρθρο 189Γ της Συνθήκης, αποφασίζει, λαμβάνοντας υπόψη τις κοινοβουλευτικές διαδικασίες των κρατών μελών καθώς και τις οικείες διαδικασίες στα πλαίσια του IMO, λεπτομερείς ρυθμίσεις για την κύρωση αυτών των νέων πράξεων ή πρωτοκόλλων, εξασφαλίζοντας ότι θα εφαρμόζονται ταυτόχρονα και κατά ενιαίο τρόπο στα κράτη μέλη.»

(Τροπολογία 32)

ΠΑΡΑΡΤΗΜΑ, ΚΕΦΑΛΑΙΟ Ι, ΣΗΜΕΙΟ 1

>Αρχικό κείμενο>

1. Τους κανονισμούς που αναφέρονται στο παρόν παράρτημα συμπληρώνουν οι υποχρεωτικές διατάξεις του Α μέρους του Κώδικα STCW, ο οποίος θεσπίστηκε από τη διεθνή Συνδιάσκεψη του ΔΝΟ της 26 Ιουνίου - 7 Ιουλίου 1995 με έναρξη ισχύος το 1997.

>Κείμενο μετά την ψηφοφορία στο ΕΚ>

1. Τους κανονισμούς που αναφέρονται στο παρόν παράρτημα συμπληρώνουν οι υποχρεωτικές διατάξεις του Α μέρους του Κώδικα STCW, ο οποίος θεσπίστηκε από τη διεθνή Συνδιάσκεψη του ΔΝΟ της 26 Ιουνίου - 7 Ιουλίου 1995 με έναρξη ισχύος το 1997.

>Αρχικό κείμενο>

1. 1. Οποιαδήποτε αναφορά σε απαίτηση η οποία περιέχεται σε κανονισμό αποτελεί εξίσου αναφορά στο αντίστοιχο σημείο του Α μέρους του Κώδικα STCW[semigr ]

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

.1.2. Κατά την εφαρμογή των κανονισμών, το σχετικό βοηθητικό και επεξηγηματικό υλικό, το οποίο περιέχεται στο Β μέρος του Κώδικα STCW, θα λαμβάνεται υπόψη κατά το μέγιστο δυνατό βαθμό προκειμένου να επιτευχθεί μεγαλύτερη ομοιομορφία στην εφαρμογή των διατάξεων της οδηγίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 33)

ΠΑΡΑΡΤΗΜΑ, ΚΕΦΑΛΑΙΟ VI, ΚΑΝΟΝΙΣΜΟΣ VI/1

>Αρχικό κείμενο>

Κάθε ναυτικός θα πρέπει να αποκτά εξοικείωση, βασική εκπαίδευση και οδηγίες ασφάλειας σύμφωνα με το τμήμα A-VI/1 του Κώδικα STCW και να ανταποκρίνεται στο κατάλληλο πρότυπο επάρκειας που ορίζεται ανωτέρω.

>Κείμενο μετά την ψηφοφορία στο ΕΚ>

Κάθε ναυτικός θα πρέπει να αποκτά εξοικείωση, βασική εκπαίδευση και οδηγίες ασφαλείας σύμφωνα με το τμήμα Α-VI/1 του Κώδικα STCW και σύμφωνα με το άρθρο 12 της οδηγίας του Συμβουλίου 89/391 και των υποχρεώσεων εκπαίδευσης των εργοδοτών δυνάμει των λοιπών οδηγιών για την υγεία και την ασφάλεια. Οι ναυτικοί θα πρέπει να ανταποκρίνονται στο κατάλληλο πρότυπο επάρκειας που ορίζεται ανωτέρω.

(Τροπολογία 34)

ΠΑΡΑΡΤΗΜΑ, ΚΕΦΑΛΑΙΟ VIII, ΚΑΝΟΝΙΣΜΟΣ VΙΙΙ/1,

ΣΗΜΕΙΟ 2, στοιχείο δα) (νέο)

>Κείμενο μετά την ψηφοφορία στο ΕΚ>

δα) αξιωματικός τήρησης φυλακών ο οποίος υποχρεούται να αποχωρήσει από τη γέφυρα για την εκπλήρωση άλλων καθηκόντων ή μετά το πέρας της φυλακής δεν θα απομακρύνεται από το πόστο του μέχρι να αντικατασταθεί από άλλο αξιωματικό που αναλαμβάνει να τηρήσει φυλακή και μόνο αφού έχει ολοκληρωθεί όπως πρέπει η παράδοση της φυλακής.

(Τροπολογία 35)

ΠΑΡΑΡΤΗΜΑ Ια (νέο)

>Κείμενο μετά την ψηφοφορία στο ΕΚ>

ΔΙΑΔΙΚΑΣΙΕΣ ΚΑΙ ΚΡΙΤΗΡΙΑ ΓΙΑ ΤΗΝ ΑΝΑΓΝΩΡΙΣΗ ΠΙΣΤΟΠΟΙΗΤΙΚΩΝ ΤΡΙΤΩΝ ΧΩΡΩΝ

>Αρχικό κείμενο>

>Κείμενο μετά την ψηφοφορία στο ΕΚ>

Ένα κράτος μέλος μπορεί να αναγνωρίσει και να επικυρώσει τα δέοντα πιστοποιητικά ναυτικών που εκδίδονται από τρίτες χώρες για υπηρεσία επί πλοίων που φέρουν τη σημαία του, μόνον εάν πληρούνται όλα τα κάτωθι κριτήρια:

>Αρχικό κείμενο>

>Κείμενο μετά την ψηφοφορία στο ΕΚ>

1. Τα δέοντα πιστοποιητικά που έχουν υποβληθεί προς αναγνώριση πρέπει να έχουν εκδοθεί από συμβαλλόμενο μέρος στη Σύμβαση STCW.

>Αρχικό κείμενο>

>Κείμενο μετά την ψηφοφορία στο ΕΚ>

2. Η τρίτη χώρα που εκδίδει το σχετικό πιστοποιητικό πρέπει να έχει αναγνωριστεί από την Επιτροπή Ασφάλειας της Ναυσιπλοΐας του Διεθνούς Οργανισμού Θαλάσσης ως χώρα που έχει αποδείξει ότι εφαρμόζει πλήρως και ολοκληρωμένα τις διατάξεις της Σύμβασης STCW.

>Αρχικό κείμενο>

>Κείμενο μετά την ψηφοφορία στο ΕΚ>

3.1 Εάν η απαίτηση της παραγράφου 2 δεν πληρείται, η τρίτη χώρα κοινοποιεί στο κράτος μέλος και, ενδεχομένως, στον ΔΟΘ πληροφορίες σχετικά με τα κάτωθι στοιχεία:

>Αρχικό κείμενο>

>Κείμενο μετά την ψηφοφορία στο ΕΚ>

α) κείμενα νόμων, διαταγμάτων, εντολών, κανονισμών και μέσων που αφορούν την εφαρμογή της Σύμβασης STCW[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

β) πλήρη στοιχεία σχετικά με το περιεχόμενο και τη διάρκεια των κύκλων μαθημάτων, συμπεριλαμβανομένης σαφούς δήλωσης περί των εγκριθεισών πολιτικών εκπαίδευσης, κατάρτισης, εξέτασης, αξιολόγησης ικανότητας και πιστοποίησης[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

γ) εθνική εξέταση και άλλες απαιτήσεις για κάθε τύπο πιστοποιητικού που εκδίδεται κατ' εφαρμογήν της Σύμβασης STCW[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

δ) λεπτομερή στοιχεία σχετικά με το περιεχόμενο και τη διάρκεια των κύκλων επαναληπτικής και ενημερωμένης κατάρτισης, και αξιολόγησή τους[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

ε) επαρκή αντίγραφα πιστοποιητικών που εκδίδονται κατ' εφαρμογή της Σύμβασης STCW[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

στ) πληροφορίες για την κυβερνητική οργάνωση[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

ζ) συνοπτική εξήγηση των νομικών και διοικητικών μέτρων που προβλέπονται και λαμβάνονται προκειμένου να διασφαλίσουν την εφαρμογή, ιδίως σε ό,τι αφορά την κατάρτιση και την αξιολόγηση, καθώς και την έκδοση και καταχώριση των πιστοποιητικών[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

η) συνοπτική επισκόπηση των διαδικασιών έγκρισης, πιστοποίησης ή επικύρωσης κατάρτισης και εξετάσεων, και αξιολογήσεις ικανότητας που απαιτούνται από τη Σύμβαση STCW, με αναφορά των σχετικών όρων, και κατάλογος των χορηγούμενων εγκρίσεων, πιστοποιήσεων και επικυρώσεων.

>Αρχικό κείμενο>

>Κείμενο μετά την ψηφοφορία στο ΕΚ>

3.2 Το κράτος μέλος συγκρίνει τα στοιχεία που αναφέρονται στις πληροφορίες με όλες τις σχετικές απαιτήσεις της Σύμβασης STCW, προκειμένου να διασφαλίσει ότι εφαρμόζονται κατά τρόπο πλήρη και ολοκληρωμένο οι διατάξεις της Σύμβασης STCW.

>Αρχικό κείμενο>

>Κείμενο μετά την ψηφοφορία στο ΕΚ>

4.1. Το κράτος μέλος επιβεβαιώνει, με όλα τα απαραίτητα μέσα, στα οποία μπορεί να περιλαμβάνεται η επιθεώρηση εγκαταστάσεων και διαδικασιών, ότι οι απαιτήσεις που αφορούν το επίπεδο ικανότητας, τη χορήγηση και επικύρωση πιστοποιητικών και την τήρηση μητρώου εφαρμόζονται πλήρως, καθώς και ότι έχει καταρτισθεί ένα σύστημα προτύπων ποιότητας.

>Αρχικό κείμενο>

>Κείμενο μετά την ψηφοφορία στο ΕΚ>

4.2. Το κράτος μέλος διασφαλίζει ότι μια επιχείρηση έχει συμφωνήσει με την ενδιαφερόμενη τρίτη χώρα ότι θα πραγματοποιείται ταχεία κοινοποίηση κάθε σημαντικής αλλαγής στις ρυθμίσεις για την κατάρτιση και την πιστοποίηση που προβλέπονται κατ' εφαρμογήν της Σύμβασης STCW.

>Αρχικό κείμενο>

>Κείμενο μετά την ψηφοφορία στο ΕΚ>

5. Τα κράτη μέλη, μέσω της διαδικασίας που καθορίζεται στο άρθρο 13, εγκρίνουν και ενημερώνουν έναν κατάλογο που περιέχει τα ονόματα των τρίτων χωρών όπου, επιπροσθέτως της διαδικασίας που αναφέρεται στην παράγραφο 3.2, είναι υποχρεωτική και η επιθεώρηση των εγκαταστάσεων και διαδικασιών που αναφέρονται στην παράγραφο 4.1.

>Αρχικό κείμενο>

>Κείμενο μετά την ψηφοφορία στο ΕΚ>

6. Τα κράτη μέλη, κατ' εφαρμογήν των διατάξεων της παραγράφου 5, τα οποία προβαίνουν στην επικύρωση ή την έγκριση ιδρύματος ή κύκλου κατάρτισης σχετικού με τη ναυσιπλοΐα, οφείλουν να εφαρμόσουν τα συγκεκριμένα κριτήρια.

>Αρχικό κείμενο>

>Κείμενο μετά την ψηφοφορία στο ΕΚ>

7. Τα πιστοποιητικά που υποβάλλονται προς αναγνώριση πρέπει να φέρουν, να συνοδεύονται από ή να εμπεριέχουν στη διατύπωσή τους, έγκυρη επικύρωση που να βεβαιοί την έκδοσή τους από το προαναφερθέν συμβαλλόμενο μέρος.

>Αρχικό κείμενο>

>Κείμενο μετά την ψηφοφορία στο ΕΚ>

8. Τα κράτη μέλη καταρτίζουν μέτρα προκειμένου να διασφαλίσουν ότι οι ναυτικοί που υποβάλλουν προς αναγνώριση πιστοποιητικά για καθήκοντα σε διαχειριστικό επίπεδο έχουν τις κατάλληλες γνώσεις της νομοθεσίας των κρατών μελών στον τομέα της ναυσιπλοΐας, η οποία αφορά τα καθήκοντα που επιτρέπεται να ασκήσουν.

>Αρχικό κείμενο>

>Κείμενο μετά την ψηφοφορία στο ΕΚ>

9. Τα πιστοποιητικά και οι βεβαιώσεις που εκδίδονται από ένα κράτος μέλος σύμφωνα με τις διατάξεις του παρόντος άρθρου και τα οποία αναγνωρίζουν ή βεβαιούν την αναγνώριση ενός πιστοποιητικού που έχει εκδοθεί από τρίτη χώρα, δεν μπορούν να χρησιμοποιηθούν ως βάση για μεταγενέστερη αναγνώριση από άλλο κράτος μέλος.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου η οποία τροποποιεί την οδηγία 94/58/ΕΚ σχετικά με το ελάχιστο επίπεδο εκπαίδευσης των ναυτικών (COM(96)0470 - C4-0550/96 - 96/0240(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0470 - 96/0240(SYN)) ((ΕΕ C367 της 5.12.97, σελ.1.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 84, παρ. 2 και το άρθρο 189 Γ της Συνθήκης ΕΚ (C4-0550/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A4- 0174/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.